Austrumlotjana

Austrumlotjana (angļu: East Lothian, skotu: Aest Lowden, skotu gēlu: Lodainn an Ear) ir pirmās pakāpes administratīvā iedalījuma vienība (pašvaldības apgabals) Skotijā, Apvienotajā Karalistē. Atrodas Skotijas dienvidaustrumos Ziemeļjūras un krastā, robežojas dienvidos ar Skotišbordersu, rietumos — ar Edinburgu un Viduslotjanu, ziemeļos krastus apskalo Fērtoforts, bet austrumos — Ziemeļjūra. Apgabala administratīvais centrs ir Hadingtona (10 360 iedzīvotāji), bet lielākā pilsēta — Maselboro (21 100). Citas lielākas apdzīvotās vietas ir Trenenta (11 910), Prestonpensa (10 460) un Danbara (10 270). Vēsture Hadingtonšīras grāfiste vēstures avotos minēta kopš 12. gadsimta kā Hadintunschira. 1921. gadā grāfiste tika iekļauta Lotjanas reģionā kā Austrumlotjanas distrikts. 1975. gada administratīvajā reformā distriktam pievienoja Maselboro pilsētu un Invereskas pagastu no Viduslotjanas distrikta. 1996. gada 1. aprīlī Austrumlotjanas distriktu reorganizēja par pašvaldības apgabalu. Atsauces Ārējās saites Vikikrātuvē par šo tēmu ir pieejami multivides faili. Skatīt: Austrumlotjana. Encyclopædia Britannica raksts (angliski)